CELEX: 32005D0226
Language: hu
Date: 2005-03-14 00:00:00
Title: 2005/226/EK: A Bizottság határozata (2005. március 14.) a 2005/59/EK határozatnak a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terv szlovákiai területi hatálya tekintetében történő módosításáról (az értesítés a C(2005) 601. számú dokumentummal történt) (EGT vonatkozású szöveg)

17.3.2005   
            
            
               HU
            
            
               Az Európai Unió Hivatalos Lapja
            
            
               L 71/72
            
         
      A BIZOTTSÁG HATÁROZATA
   
   (2005. március 14.)
   a 2005/59/EK határozatnak a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terv szlovákiai területi hatálya tekintetében történő módosításáról
   (az értesítés a C(2005) 601. számú dokumentummal történt)
   (Csak a szlovák nyelvű szöveg hiteles)
   (EGT vonatkozású szöveg)
   (2005/226/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 16. cikkének (1) bekezdésére és 20. cikkének (2) bekezdésére,
   mivel:
   
               (1)
            
            
               A Szlovákiában a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terv jóváhagyásáról szóló, 2005. január 26-i 2005/59/EK határozat (2) elfogadása egyike volt azoknak az intézkedéseknek, amelyek a klasszikus sertéspestis elleni küzdelmet célozták.
            
         
               (2)
            
            
               A szlovák hatóságok tájékoztatták a Bizottságot a betegségnek a vaddisznóállomány körében tapasztalt alakulásáról. Az adatok arra utalnak, hogy a vaddisznóállomány körében a klasszikus sertéspestist Levice, Nitra, Topoľčany és Nové Mesto nad Váhom állat-egészségügyi és élelmiszerügyi igazgatási körzetekben, valamint Púchov körzetben sikeresen felszámolták, ezért a felsorolt területeken a betegség felszámolására irányuló tervet a továbbiakban nem szükséges alkalmazni. A járványügyi helyzet alapján a vakcinázásra irányuló tervet ki kell terjeszteni oly módon, hogy a vaddisznóállomány klasszikus sertéspestis elleni vakcinázását Ilava, Žiar nad Hronom, Žarnovica és Banská Štiavnica körzetekben is be kell vezetni.
            
         
               (3)
            
            
               A 2005/59/EK határozatot ezért ennek megfelelően módosítani kell.
            
         
               (4)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/59/EK határozat melléklete helyébe e határozat mellékletének szövege lép.
   2. cikk
   E határozat címzettje a Szlovák Köztársaság.
   
      Kelt Brüsszelben, 2005. március 14-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 316., 2001.12.1., 5. o. A 2003-as csatlakozási okmánnyal módosított irányelv.
   
      (2)  HL L 24., 2005.1.27., 46. o.
   
      MELLÉKLET
      
         
            „MELLÉKLET
            1.   Azok a területek, ahol a felszámolási tervet végre kell hajtani
            A következő állat-egészségügyi és élelmiszerügyi igazgatási körzetek területe: Trnava (amely Piešťany, Hlohovec és Trnava körzeteket foglalja magában), Trenčín (amely Trenčín és Bánovce nad Bebravou körzeteket foglalja magában), Prievidza (amely Prievidza és Partizánske körzeteket foglalja magában), Púchov (amely csak Ilava körzetet foglalja magában), Žiar nad Hronom (amely Žiar nad Hronom, Žarnovica és Banská Štiavnica körzeteket foglalja magában), Zvolen (amely Zvolen, Krupina és Detva körzeteket foglalja magában), Banská Bystrica (amely Banská Bystrica és Brezno körzeteket foglalja magában), Lučenec (amely Lučenec és Poltár körzeteket foglalja magában) és Veľký Krtíš.
            2.   Azok a területek, ahol a sürgősségi vakcinázásra irányuló tervet végre kell hajtani
            A következő körzetek területe: Trenčín, Bánovce nad Bebravou, Prievidza, Partizánske, Zvolen, Krupina, Detva, Veľký Krtíš, Lučenec, Poltár, Ilava, Žiar nad Hronom, Žarnovica és Banská Štiavnica.”